POZIV NA PODNOŠENJE PRIJAVA ŠTETE OD PRIRODNE NEPOGODE SUŠE

Temeljem Odluke Župana Sisačko –moslavačke županije od 09. listopada 2026. godine  KLASA: 320-01/26-01/21, UR.BROJ: 2176-02-26-1 od 9.listopada 2026. o proglašenju prirodne nepogode suše na području Općine Martinska Ves, zbog posljedica visokih temperatura i manjka oborina u navedenom području za razdoblje od 01.svibnja do 29.rujna 2026.g oštećenici mogu prijaviti štetu od navedene prirodne nepogode na području Općine Martinska Ves.
Rok za prijavu šteta je 8 (osam) dana od dana donošenja Odluka o proglašenju prirodne nepogode odnosno s krajnjim rokom 17. listopada 2026. godine, sukladno Zakonu o ublažavanju i uklanjanju posljedica prirodnih nepogoda („Narodne novine“, br. 16/19)
Prijave se podnose na propisanom obrascu koji se može preuzeti na web stranici Općine Martinska Ves ili u prostorijama Općine Martinska Ves, Desna Martinska Ves 67, 44 201 Martinska Ves .
Informacije u svezi s prijavom štete mogu se dobiti u Općini Martinska Ves radnim danom od 8,00 do 15,00 sati, na kontakt telefon 044/711-350.
Obrazac za prijavu štete od prirodne nepogode može se dostaviti na e-mail adresu opcina@martinskaves.hr ili osobno donijeti u Općinu Martinska Ves.
Napomena: Oštećenici koji su ispunili i dostavili obrazac prijave štete od prirodne nepogode ne moraju isti dostavljati ponovno.

